CELEX: 62013CN0376
Language: lv
Date: 2013-07-02 00:00:00
Title: Lieta C-376/13: Prasība, kas celta 2013. gada 2. jūlijā — Eiropas Komisija/Bulgārijas Republika

31.8.2013   
            
            
               LV
            
            
               Eiropas Savienības Oficiālais Vēstnesis
            
            
               C 252/23
            
         Prasība, kas celta 2013. gada 2. jūlijā — Eiropas Komisija/Bulgārijas Republika
   (Lieta C-376/13)
   2013/C 252/39
   Tiesvedības valoda — bulgāru
   
      Lietas dalībnieki
   
   
      Prasītāja: Eiropas Komisija (pārstāvji — G. Braun, G. Коlеvа, L. Malferrari)
   
      Atbildētāja: Bulgārijas Republika
   
      Prasītājas prasījumi:
   
   
               —
            
            
               atzīt, ka saskaņā ar ZES (Elektronisko komunikāciju likums) pārejas un nobeiguma noteikumu 5.a panta 1. un 2. punktu uzņēmumu, kuriem var piešķirt radio frekvences zemes ciparu apraidei un atļauju sniegt atbilstošus elektronisko komunikāciju pakalpojumus, skaitu ierobežojot līdz diviem uzņēmumiem (kamēr potenciāli tāda iespēja varēja būt pat pieciem uzņēmumiem), Bulgārijas Republika nav izpildījusi savus pienākumus atbilstoši Konkurences direktīvas 2. panta 1. punktā paredzētajām prasībām;
            
         
               —
            
            
               atzīt, ka saskaņā ar ZES 47.a panta 1. un 2. punktu un 48. panta 3. punktu uzņēmumiem, kuri nodrošina televīzijas pārraižu saturu un kuru programmas netiek pārraidītas Bulgārijas Republikā, kā arī ar tiem saistītajām personām aizliedzot piedalīties konkursa procedūrās par radio frekvenču piešķiršanu zemes ciparu apraidei un sniegt atbilstošus [pakalpojumus], Bulgārijas Republika nav izpildījusi savus pienākumus atbilstoši Konkurences direktīvas 2. panta 2. punktā un 4. panta 2. punktā, Atļauju izsniegšanas direktīvas 7. panta 3. punktā un Pamatdirektīvas 9. panta 1. punktā paredzētajām prasībām;
            
         
               —
            
            
               atzīt, ka saskaņā ar ZES 48. panta 5. punktu aizliedzot zemes ciparu apraidei paredzēto radio frekvenču īpašniekiem ierīkot elektronisko komunikāciju tīklus radio un televīzijas programmu pārraidīšanai, Bulgārijas Republika nav izpildījusi savus pienākumus atbilstoši Konkurences direktīvas 2. panta 2. punktā un 4. panta 2. punktā, Atļauju izsniegšanas direktīvas 7. panta 3. punktā un Pamatdirektīvas 9. panta 1. punktā paredzētajām prasībām;
            
         
               —
            
            
               piespriest Bulgārijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Eiropas Komisija apgalvo, ka Bulgārijas Republika neesot izpildījusi savus pienākumus atbilstoši Komisijas 2002. gada 16. septembra Direktīvas 2002/77/EK (1) par konkurenci elektronisko komunikāciju tīklu un pakalpojumu tirgū (“Konkurences direktīva”) 2. panta 1. un 2. punktam un 4. panta 2. punktam, Eiropas Parlamenta un Padomes 2002. gada 7. marta Direktīvas 2002/20/EK (2) par elektronisko komunikāciju tīklu un pakalpojumu atļaušanu (“Atļauju izsniegšanas direktīva”) 7. panta 3. punktam un Eiropas Parlamenta un Padomes 2002. gada 7. marta Direktīvas 2002/21/EK (3) par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (“Pamatdirektīva”) 9. panta 1. punktam.
   
               —
            
            
               Bulgārijas Republika neesot izpildījusi Konkurences direktīvas 2. panta 1. punkta prasību, saskaņā ar kuru dalībvalstis nepiešķir vai nepatur spēkā ekskluzīvās vai īpašās tiesības attiecībā uz elektronisko komunikāciju tīklu izveidi un/vai nodrošināšanu vai publiski pieejamu elektronisko komunikāciju pakalpojumu nodrošināšanu. Ar leģislatīvu aktu Bulgārijas Republika uzņēmumu, kuriem var tikt piešķirta atļauja izmantot radio frekvences zemes ciparu apraidei un sniegt pakalpojumus savā teritorijā kā kompleksi pakalpojumu sniedzēji, skaitu esot ierobežojusi līdz diviem uzņēmumiem (kamēr potenciāli tāda iespēja varēja būt pat pieciem uzņēmumiem). Tas esot noticis uz nesamērīgu un neobjektīvu kritēriju pamata. Šādi Bulgārijas Republika esot radījusi īpašās tiesības attiecībā uz šo elektronisko komunikāciju pakalpojumu nodrošināšanu.
            
         
               —
            
            
               Bulgārijas Republika neesot izpildījusi Konkurences direktīvas 2. panta 2. punkta un 4. panta 2. punkta, Atļauju izsniegšanas direktīvas 7. panta 3. punkta un Pamatdirektīvas 9. panta 1. punkta prasības, atbilstoši kurām radio frekvenču piešķiršanai elektronisko komunikāciju pakalpojumiem esot jānotiek pēc objektīviem, caurredzamiem, nediskriminējošiem un samērīgiem kritērijiem. Bulgārijas Republika esot noteikusi kritērijus dalībai konkursa procedūrās par radio frekvenču zemes ciparu apraidei piešķiršanu, kas esot bijuši nesamērīgi ar izvirzītajiem mērķiem; paredzot radio frekvenču zemes ciparu apraidei piešķiršanas kritērijus, kuri esot bijuši nesamērīgi un kuri līdz ar to daudzus uzņēmumus esot varējuši atturēt no piedalīšanās šajās konkursa procedūrās, Bulgārijas Republika neesot izpildījusi Konkurences direktīvas 2. panta 2. punktā paredzēto pienākumu nodrošināt, ka jebkurš uzņēmums ir tiesīgs nodrošināt elektronisko komunikāciju pakalpojumus.
            
         
      (1)  OV L 249, 21. lpp.
   
      (2)  OV L 108, 21. lpp.
   
      (3)  OV L 108, 33. lpp.